**HROMADNÁ PRIPOMIENKA**

**k Územnému plánu hlavného mesta SR Bratislava rok 2007 v znení neskorších zmien a doplnkov, zmeny a doplnky 09**

My, dolupodpísaní obyvatelia hlavného mesta SR Bratislavy a najmä mestskej časti Bratislava-Petržalka,

**sme vážne znepokojení nerešpektovaním petície viac ako 4 000 Bratislavčanov a na ňu nadväzujúceho uznesenia Mestského zastupiteľstva** hlavného mesta SR Bratislavy č. 746/2017 zo dňa 29.03.2017 (resp. 27.04.2017) zo strany vedenia hlavného mesta a Magistrátu Bratislavy. Napriek tomu, že bod B.3 tohto uznesenia požaduje, aby primátor Bratislavy „*zabezpečil obstaranie zmien a doplnkov platného územného plánu hlavného mesta SR Bratislavy v lokalitách Haanova/Pankúchova,  pozemok parc. č. 326/1 a Mamateyova/Poloreckého, pozemok parc. č. 374, v katastrálnom území Petržalka z existujúceho funkčného využitia kód 101, viacpodlažná zástavba obytného územia, na funkčné využitie kód 1110, parky, sadovnícke a lesoparkové úpravy, stabilizované územie*“, v návrhu zmien a doplnkov 09 Územného plánu hlavného mesta SR Bratislavy 2007 v znení neskorších zmien a doplnkov (ďalej len „**ZaD 09**“) je splnená len tá časť uznesenia, ktorá sa týka pozemku na parc. č. 374 (lokalita Mamateyova / Polereckého), avšak časť uznesenia týkajúca sa pozemku parc. č. 326/1 (lokalita Haanova / Pankúchova) bola úplne odignorovaná.

**Pritom aj samotná mestská časť Bratislava – Petržalka** **požiadala** listom starostu Petržalky **o doplnenie pozemku parc. č. 326/1 (lokalita Haanova / Pankúchova) do ZaD 09**, čo je v súlade s uznesením Miestneho zastupiteľstva mestskej časti Bratislava – Petržalka č. 397 zo dňa 26.05.2021, ktoré v bode C jednoznačne uvádza to isté, čo vyššie uvedené uznesenie mestského zastupiteľstva, t.j. žiada: „*Hlavné mesto SR Bratislavu, aby v súlade s uznesením Mestského zastupiteľstva hlavného mesta SR Bratislavy č. 746/2017 zo dňa 29.3.2017 a 27.4.2017 a vzhľadom na charakter dotknutých pozemkov, aby pozemky v lokalitách Haanova/Pankúchova/Polereckého/Mamateyova vedené na parcelách č. 326/1, 424/4 a 374, z ktorých prvé dva sú v súčasnosti označené ako tzv. brownfieldy, boli v rámci zmien a doplnkov Územného plánu hlavného mesta SR Bratislavy (ZoD 09) preklasifikované na stabilizované územie, kód 1110 (funkcia parky, sadovnícke a lesoparkové úpravy).*“. V liste starostu Petržalky sa uvádza ako alternatívna možnosť preklasifikovať funkčné využitie pozemku na parc. č. 326/1 (lokalita Haanova / Pankúchova) na kód 401 (šport, telovýchova a voľný čas), čo považujeme tiež za vhodné riešenie.

Dovoľujeme si pripomenúť, že iné funkčné využitie predmetného pozemku, osobitne jeho využitie ako stavebného pozemku, je absolútne nevhodné, čo bolo bližšie vysvetlené v petícii viac ako 4 000 Bratislavčanov (Petržalčanov), čo v plnej miere zohľadnilo v roku 2017 formou uznesenia aj mestské zastupiteľstvo, a to dokonca prelomením veta primátora. Vykonanie takto potvrdeného uznesenia nemožno v zmysle § 13 ods. 8 zákona č. 369/1990 Zb. o obecnom zriadení pozastaviť, takže terajšie konanie Magistrátu Bratislavy a vedenia hlavného mesta SR Bratislavy je v príkrom rozpore so zákonom.

**Preto vás žiadame, aby ste upustili od konania, ktoré je v rozpore so zákonom a akceptovali našu hromadnú pripomienku, ktorou navrhujeme, aby bol pozemok parc. č. 326/1 (lokalita Haanova / Pankúchova) doplnený do príslušných častí zmien a doplnkov Územného plánu hlavného mesta č. 09 a aby bolo preklasifikované funkčné využitie tohto pozemku na kód 1110 (parky, sadovnícke a lesoparkové úpravy) alebo na kód 401 (šport, telovýchova a voľný čas).**

**HROMADNÁ PRIPOMIENKA**

**k Územnému plánu hlavného mesta SR Bratislava rok 2007 v znení neskorších zmien a doplnkov, zmeny a doplnky 09**

(podpisový hárok)

(nepoužívajte prosím SKRATKY ani OPAKOVACIE znamienka)

|  |  |  |  |  |
| --- | --- | --- | --- | --- |
| **Č.** | **Meno a priezvisko** | **Adresa (trvalého) pobytu** | **Podpis** | ***E-mail****(nepovinný údaj)* |
| ulica a číslo domu | mesto |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |
| 8. |  |  |  |  |  |
| 9. |  |  |  |  |  |
| 10. |  |  |  |  |  |

**Podpisové hárky rozmnožujte podľa potreby.** Vyplnením kolónky E-mail (nepovinný údaj) budete informovaní o ďalšom postupe pri vybavovaní hromadnej pripomienky. **Podpísané hárky doručte prosím tejto osobe** (napr. osobne alebo vhodením do poštovej schránky) **najneskôr do 27.07.2022:**

JUDr. **Milan Vetrák**, PhD., Haanova 37, 851 04 Bratislava - **osoba určená na zastupovanie v styku s orgánom verejnej moci**

alebo Ing. Katarína Sklenková, Pankúchova 3, 851 04 Bratislava, Ing. Branislav Kleinert, A. Gwerkovej 28, 851 04 Bratislava, Ing. Jiří Rusnok, Pankúchova 3, 851 04 Bratislava, Ing. Eva Majlingová, Mamateyova 10, 851 04 Bratislava, Ing. Ľudmila Tekulová, Šustekova 7, 851 04 Bratislava, Ing. Zdenko Banci, Haanova 18, 851 04 Bratislava, Mgr. Ľuboš Haško, Haanova 16, 851 04 Bratislava, Ing. Robert Kvasňovský, Haanova 22, 851 04 Bratislava, Ing. Jozef Sedmák, Haanova 20, 851 04 Bratislava a SME občania, o.z., Šustekova 31, 851 04 Bratislava v z. JUDr. Magdaléna Kollárová, predseda